Jozef Chovanec

Jozef Chovanec (s. 7. maaliskuuta 1960) on tšekkiläinen jalkapallovalmentaja ja entinen keskikenttäpelaaja.

 Ura pelaajana 

Chovanec aloitti pelaajauransa AC Sparta Prahan joukkueessa 1978. Debyyttikaudellaan hän pelasi jo 24 liigaottelua, mutta lähti kuitenkin kehittymään RH Chebiin. Kahden kauden jälkeen Chovanec palasi Sparta Prahaan ja nousi avauskokoonpanon mieheksi. Hän oli mukana voittamassa Tšekkoslovakian mestaruutta 1984 ja 1988 sekä neljää cupin mestaruutta. Hän pelasi Spartassa yli 200 liigaottelua, kunnes siirtyi kesällä 1988 Alankomaihin PSV Eindhoveniin. Vaikka hän pääsikin PSV:ssä juhlimaan kahta mestaruutta sekä liigassa että cupissa, ei peliaikaa tullut toivotulla tavalla. Chovanec pelasi seurassa vain 33 liigaottelua, kunnes palasi 1991 takaisin Sparta Prahaan. Hän edusti seuraa uransa loppuun saakka voittaen vielä yhden Tšekkoslovakian ja kaksi Tšekin mestaruutta.

Tšekkoslovakian maajoukkueessa Chovanec esiintyi vuosina 1984–1992 yhteensä 52 maaottelussa. Hän oli mukana MM-kisoissa 1990 Tšekkoslovakian pudotessa puolivälierissä Saksaa vastaan. 

 Meriitit pelaajana 

 Tšekkoslovakian mestaruus (3): 1984, 1988, 1993
 Tšekkoslovakian cup (4): 1984, 1985, 1987, 1988
 Alankomaiden mestaruus (2): 1989, 1991
 KNVB-cup (2): 1989, 1990
 Tšekin mestaruus (2): 1994, 1995

 Ura valmentajana 

Valmennusuransa Chovanec aloitti syksyllä 1996, kun hänestä tuli Vlastimil Petrželan potkujen jälkeen AC Sparta Prahan päävalmentaja. Hän johdatti Spartan mestariksi kaudella 1996/97. Kesken seuraavan kauden Chovanec jätti seuran ja siirtyi Tšekin maajoukkueen päävalmentajaksi. Hän johdatti maan EM-kisoihin 2000, mutta tie katkesi alkulohkoon. Chovanec sai kuitenkin jatkaa tehtävissään, mutta sai potkut vuonna 2001 Tšekin jäätyä rannalle MM-kisoista 2002. 

Elokuussa 2002 hän palasi valmennustehtäviin FK Marila Přibramin päävalmentajana, mutta sai potkut tehtävistään jo marraskuussa 2003. Vuonna 2004 hän valmensi lyhyen aikaa ŠK Slovan Bratislavaa. Kaudella 2005 hän luotsasi FK Kuban Krasnodarin Venäjän 1. divisioonassa viidenneksi.

Tammikuussa 2006 Chovanec palasi AC Sparta Prahaan, tällä kertaa puheenjohtajan ominaisuudessa. Lokakuussa 2008 hänestä tuli myös seuran päävalmentaja Vítězslav Lavičkan lähdön jälkeen. Sparta coach resigns after three debacles Chovanecin johdolla seura palasi mestaruuskantaan kaudella 2009/10. Party in Poznan und Prag

Helmikuussa 2011 Chovanec sai 10 ottelun toimitsijakiellon peluutettuaan kahta pelaajaa väärillä nimillä harjoitusottelussa FK Zenitiä vastaan. Sparta Prahan nolo huijaus paljastui Joulukuun alussa 2011 Chovanec jätti tehtävänsä Spartan valmennusportaassa. Nesplnili jsme cíle, nastal čas pro změnu, řekl Chovanec smířlivě

Kesäkuussa 2012 Chovanecista tuli Arabiemiraattien pääsarjassa pelaavan Baniyasin päävalmentaja. Chovanec appointed Bani Yas Club coach  Chovanec luotsasi seuran Arabian niemimaan Mestarien liigan mestariksi 2013. Chovanec lähti seurasta kauden jälkeen. Jorge to coach Bani Yas 

Maaliskuussa 2014 Chovanec aloitti slovakialaisseura MFK Ružomberokin päävalmentajana. Vukušič už nie je trénerom Ružomberka, nahradil ho Chovanec Joukkue sijoittui maan liigassa neljänneksi. Kauden jälkeen Chovanec jätti tehtävänsä. Tréner Chovanec v Ružomberku končí, Radványi pokračuje 

Lokakuussa 2014 hänestä tuli SK Slovan Bratislavan päävalmentaja. Chovanec viedol v derniére Spartu proti Slovanu. Teraz stojí proti nej Seura erotti Chovanecin huhtikuussa 2015, kun Slovan oli liigassa viidentenä.Futbalový Slovan bez trénera, odvolali Čecha Chovanca

 Meriitit valmentajana 

 Tšekin mestaruus: 1997, 2010
 EM-1.kierros: 2000

 Lähteet 

Luokka:Tšekkiläiset jalkapallovalmentajat
Luokka:Tšekkiläiset jalkapalloilijat
Luokka:Tšekkoslovakialaiset jalkapalloilijat
Luokka:Vuonna 1960 syntyneet
Luokka:Elävät henkilöt